hotchpotch/miracl-hf-unified huggingface dataset:
पुनरुज्जीवन
ईसाइयों का विश्वास है कि क्रूस पर मरने के बाद ईसा तीसरे दिन अपनी कब्र से उठकर पुनर्जीवित हुए थे। उसी घटना की स्मृति में पिनरुज्जीवन या पुनरुत्थान पर्व मनाया जाता है, जो ईसाई धर्म का प्राचीनतम और सबसे महत्वपूर्ण त्योहार है।
जिस समय ईसा का पुनरुत्थान हुआ था उस समय येरुसलेम में 'पास्का' नामक यहूदियों का सबसे बड़ा त्योहार मनाया जाता था। अत: ईसाइयों में ईसा का पुनरुत्थान पर्व भी पास्का कहलाता है। यहूदी लोग वसंत की प्रथम पूर्णिमा को पास्का मनाते थे, ईसाइयों का पुनरुत्थान पर्व भी वसंत के सयन (२१ मार्च) को ही अथवा इसके ठीक बाद पड़नेवाली पूर्णिमा के अनुसार निश्चित किया जाता है। उस पूर्णिमा के बाद के प्रथम इतवार को पुनरुत्थान पर्व मनाया जाता है, क्योंकि ईसा इतवार को पुनर्जीवित हुए थे।
यहूदियों का पास्का पर्व बहुत प्राचीन था। वह पहले वसंतकालीन यज्ञ था, जिसमें झुंड के लिए आशीष माँगने के उद्देश्य से एक पशु का वलिदान चढ़ाया जाता था। बाद में जब यहूदी मिस्र देश की गुलामी से मुक्त हो गए थे, वह पर्व उस दासता की मुक्ति का स्मरणोत्सव बन गया। फिलिस्तीन देश में बस जाने के बाद जौ (यब) की फसल का त्योहार भी पास्का पर्व के साथ मिला दिया गया। सातवीं शती ई.पू. से वह पर्व केवल राजधानी येरुसलेम में मनाया जाता था और सभी वयस्क यहूदी उस समय येरुसलेम आया करते थे। ईसाई धर्म में पुनरुत्थान पर्व की प्रार्थनाओं में ईश्वर के द्वारा मिस्र की गुलामी से यहूदियों की मुक्ति तथा ईसा के बलिदान द्वारा पाप की गुलामी से ईश्वर की प्रजा की मुक्ति तथा ईसा के बलिदान द्वारा पाप की गुलामी से ईश्वर की प्रजा की मुक्ति, ईसा का पुनरुत्थान इन सब बातों का स्मरण दिलाया जाता है।
आंतोन मेंग्स राफेल
आंतोन मेंग्स राफेल (Anton Raphael Mengs , 1728 - 1779)) जर्मनी का चित्रकार था।
उसका जन्म बुहेमिया (Bohemia) के आसिंग नामक स्थान में हुआ। १७५४ में रोम के चित्रकला के 'वैटिकन स्कूल' का संचालक बना। स्पेन के चार्ल्स तृतीय के निमंत्रण पर माड्रिड गया और वहाँ भोजगृह की छत की सज्जा की। इसके चित्र माड्रिड चित्रशाला में हैं। इंग्लैंड के ड्यूक नार्थंबरलैड के पास 'पवित्र परिवार' है तथा आक्सफोर्ड में इसे कतिपय वेदिकाचित्र हैं। १७७७ में रोम गया और वहीं २९ जून, १७७९ को इसकी मृत्यु हो गई। कुल मिलाकर यह कैथोलिक प्रवृत्ति का चित्रकार था।
सॉफ़्टवेअर इंस्टॉल
कंप्यूटर पर किसी प्रोग्राम को चलाने के लिए शुरुआत में की गई व्यवस्था को इंस्टाल (Install) या सेटअप (setup) कहा जाता है। एक बार इंस्टॉल होनेhe के बाद कंप्यूटर प्रोग्राम, यानि सॉफ़्टवेर को सीधे चलाया जा सकता है। वैसे हर प्रोग्राम को चलाने के लिए इंस्टॉल की लंबी प्रक्रिया से नहीं गुज़रना पड़ता।
प्रोग्राम के चलने यानि अपना काम करने को execute या run करना कहते हैं। इस के लिए प्रोग्राम को तैयार करने को installation या setup कहते हैं। इनका ऐसा नाम किसी यंत्र को स्थापित करने की तर्ज पर रखा गया है। जैसे पम्पसेट या एयरकंडीशनर को चलाने से पहले इंस्टाल, यानि स्थापित किया जाता है (तार जोड़ना, पाइप जोड़ना इत्यादि) ताकि वे सुचारु रूप से अपना काम कर सकें।
इंस्टॉल की आवश्यकता इसलिए पड़ती है कि, कई प्रोग्राम (या सॉफ्टवेर) अन्य प्रोग्रामों पर निर्भर करते हैं। वो जिन् प्रोग्रामों पर आश्रित हैं, उनकी स्थापित मार्ग को ढूंढना, वर्जन पता करना और आपसे में समन्वय बिठाने के लिए व्यवस्था करना इसके मुख्य कारण हैं। कई प्रोग्राम सिस्टम के हिसाब से अपना रूप बदलते हैं, कई सिस्टम पर उपलब्ध प्रोसेसर या मेमोरी या अन्य प्रोग्रामों की उपस्थिति के हिसाब से अपने को चलाना चाहते हैं। इन सभी कारणों से इनको सेटअप (या इंस्टॉल) करना पड़ता है। इंस्टॉल करने की आवश्यकता न रहने से प्रोग्राम को चलाने के लिए बारंबार एक ख़ास समय खोना पड़ता है। इसलिए इंस्टॉल कराया जाता है।
कम्युनिस्ट इंटरनेशनल
कम्युनिस्ट इंटरनेशनल (Communist International) या तृतीय इंटरनेशनल (1919–1943) एक अन्तरराष्ट्रीय साम्यवादी संगठन था जो पूरे विश्व को साम्यवादी बनाने की वकालत करता था। इसकी स्थापना १९१५ में जिमरवाल्द सम्मेलन में हुई थी। १९१९ से लेकर १९३५ तक कम्युनिस्ट इंटरनेशनल ने सात सम्मेलन किये। जोसेफ स्तालिन ने १९४३ में इसे समाप्त कर दिया।
कथावत्थु
कथावत्थु (संस्कृत : "कथावस्तु") स्थविरवादी बौद्ध ग्रन्थ है। यह स्थविर मोग्गलिपुत्त तिस्स द्वारा रचित है तथा इसका समय लगभग तीसरी शताब्दी ईसा पूर्व माना जाता है।
बुद्ध के महापरिनिर्वाण के १०० वर्ष बाद वज्जिपुत्तक भिक्षुओं ने संघ के अनुशासन का उल्लंघन किया और 'महासंघिक' नामक संप्रदाय की स्थापना की जिसमें पाँच और शाखाओं का उद्भव बाद में हुआ। पहले जिस बौद्ध धर्म को प्रथम संगीति में एक निश्चित रूप प्राप्त हुआ था, उसमें अशोक के समय तक आते-आते ११ संप्रदाय और उदित हो गए थे। इस प्रकार सब मिलाकर, ऐसा माना जाता है कि ई.पू. तीसरी शताब्दी तक बौद्ध धर्म में कुल १८ संप्रदाय प्रचार में आ चुके थे। इतने वैभिन्य और विवाद को देखकर मूल बौद्ध धर्म की स्थापना के लिए अशोक ने बुद्ध के महापरिनिर्वाण के २३६ वर्ष बाद २५३ अथवा २४६ ई.पू. में पाटलिपुत्र में बौद्ध भिक्षुओं की एक सभा बुलाई, जिसके सभापति स्थविर मोग्गलिपुत्त तिस्स ने १८ निकायों में से केवल थेरवाद या स्थविरवाद को मूल बौद्ध धर्म मानकर शेष १७ निकायों के दार्शनिक सिद्धांतों का निराकरण किया और उसे कथावत्थुप्पकरण नामक ग्रंथ में प्रस्तुत किया। यह ग्रंथ उसी समय से अभिधम्मपिटक का अंग माना जाने लगा।
इस ग्रंथ में विरोधी संप्रदायों के २१६ सिद्धांतों का खंडन है जिसे २३ अध्यायों में विभक्त किया गया है, किंतु उक्त विरोधी संप्रदायों का नामोल्लेख इसमें नहीं मिलता। उन संप्रदायों के नामों का पता पाँचवीं शताब्दी में आचार्य बुद्धघोष द्वारा लिखित 'कथावत्थु अट्ठकथा' (कथावस्तु अर्थकथा) नामक ग्रंथ से लगता है जिसमें निराकृत २१६ सिद्धांतों को १७ संप्रदायों से पृथक-पृथक रूप में संबद्ध भी किया गया है। कुछ विद्वानों का मत है कि कथावत्थु में कुछ अशोकपरवर्ती संप्रदायों के भी दार्शनिक सिद्धांतों का निराकरण मिलता है। यह तो पूर्णतया स्पष्ट है कथावत्थु में संप्रदायों के नामों का उल्लेख नहीं है। अत: यह अनुमान स्वाभाविक है कि मोग्गलिपुत्त तिस्स के समय में जो सिद्धांत जीवित थे, वे ही बाद में संप्रदाय रूप में विकसित हो गए। इस कथावत्थु का अनुवर्तन बाद में संप्रदाय रूप में विकसित हो गए। इस कथावत्थु का अनुवर्तन बाद के दीपवंस और महावंस जैसे ग्रंथों में मिलता है। प्रथम ईस्वी शताब्दी में रचित मिलिंद पंहों नाम के प्रसिद्ध बौद्ध ग्रंथ के उपदेष्टा भदंत नागसेन के ऊपर भी कथावत्थु का पर्याप्त प्रभाव माना जाता है। अनेक लोगों का मत है कि मिलिंद पंहों के रचयिता भदंत नागसेन ही थे। इस प्रकार कथावत्थु का महत्व स्थविरवादी सिद्धांत, तद्विरोधी मतों के सैद्धांतिक परिचय, उनके उदय के इतिहास आदि की दृष्टि से सर्वथा स्वीकार्य है।
कथवथु (विवाद के अंक) [1] में सिद्धांत के प्रश्नों पर दो सौ से अधिक बहस शामिल हैं। प्रश्न प्रकृति में विवादास्पद हैं, और इन्हें अस्वीकार करने के तरीके में उत्तर दिया जाता है। यह इस सवाल से शुरू होता है कि आत्मा मौजूद है या नहीं। [1] यह प्रतिभागियों की पहचान नहीं करता है। टिप्पणी में कहा गया है कि बहस थेरावाड़ा और अन्य स्कूलों के बीच हैं, जो यह प्रत्येक मामले में पहचानती है। ये पहचान अधिकतर स्कूलों के सिद्धांतों के बारे में अन्य स्रोतों से ज्ञात हैं। [21] यह एकमात्र ऐसा हिस्सा है जो एक विशिष्ट लेखक, मगगलिपुट्टा के लिए जिम्मेदार है।
मोग्गलिपुत्त तिस्स
मोग्गलिपुत्त तिस्स (ईसा पूर्व 327 – ईसापूर्व247 ) एक बौद्ध भिक्षु एवं विद्वान थे। उन्होने कथावत्थु (संस्कृत: कथावस्तु) नामक प्रसिद्ध ग्रन्थ की रचना की। मोगलीपुत्ततिसा को थेरवाद बौद्ध परम्परा द्वारा "विभज्जवाद" के संस्थापक के रूप में देखा जाता है, जिसकी परम्परा थेरवाद एक हिस्सा होने के साथ-साथ कथावत्थु के लेखक भी हैं। उन्हें भ्रष्टाचार के खिलाफ सच्ची शिक्षा देने वाले या धम्म के रक्षक के रूप में देखा जाता है। ऐसे समय में जब कई तरह के गलत विचार पैदा हुए थे और अशोक युग के बौद्ध मिशनरी प्रयासों के पीछे बल के रूप में देखा गया था।
श्रीलंका के बौद्ध दार्शनिक डेविड कालूपहाना उन्हें नागार्जुन के पूर्ववर्ती के रूप में मध्यमार्ग के प्रवर्तक और बुद्ध के मूल दार्शनिक आदर्शों के पुनरुत्थानकर्ता के रूप में देखते हैं।
गुईडीबाल्डो डि मोंटेफेल्ट्रो का चित्र
गुईडीबाल्डो डि मोंटेफेल्ट्रो का चित्र इटली के पुनर्जागरण काल के चित्रकार राफेल द्वारा लगभग १५०६ में बनाया गया था। फिलहाल यह चित्र उफ़िज़ी संग्रहालय, फ्लोरेंस में लगा हुआ है। इसमें अर्बिनो के ड्यूक गुईडीबाल्डो डि मोंटेफेल्ट्रो का चित्रण किया गया है।
यह चित्र सम्भवत: अर्बिनो के ड्युकल संग्रह का हिस्सा था जिसे १६३५ में विट्टोरिया डेला रोवेरे के दहेज में फ्लोरेंस लाया गया था।इसका पहला उल्लेख १६२३ में पेसारो के ड्यूकल महल के संग्रहालयों में मिलता है।
१९०५ में इसे राफेल द्वारा निर्मित माना गया। इसके पहले इसे फ्रांसिस्को फ्रांसिया और सेसारे टमारोक्कियो द्वारा निर्मित माना जाता था।
वारसा संधि
नाटो के जवाब में सोवियत संघ के नेतृत्व में पूर्वी यूरोप के देशों के गठबंधन ने सन् 1955 में वारसा संधि की।  इसमें ये देश सम्मिलित हुए - सोवियत संघ, पोलैंड, पूर्वी जर्मनी, चैकोस्लोवाकिया, हंगरी, रोमानिया और बुल्गारिया। इसका मुख्य काम था -नाटो में शामिल देशों का यूरोप में मुकाबला करना।
वारसा संधि का प्रमुख उद्देश्य यह था कि नाटो में शामिल देशों का यूरोप में मुकाबला करना।
२५ फरवरी, १९९१ को हंगरी में हुए एक सम्मेलन में यह सन्धि 'समाप्त' घोषित कर दी गयी जिसमें सदस्य देशों के रक्षा मन्त्री तथा विदेश मन्त्री शामिल थे।
अनुभा भोंसले
अनुभा भोंसले सीएनएन आईबीएन की एक कार्यकारी संपादक हैं और भारत में स्थित टेलिविज़न पत्रकार है।
भोंसले ने अपना प्रारंभिक कार्य दि इंडियन एक्सप्रेस से शुरू से शुरू किया था और उसके पश्चात वह मेडिटेक, ज़ी समूह से जुड़ गई। इसके पश्चात वह एनडीटीवी से जुड़ गई जहाँ वह राजनीतिक ब्यूरो की अध्यक्ष और ऐंकर भूमिका निभाने लगी थी।
भोंसले सीएनएन आईबीएन से उसके शुरू होने के समय जुड़ गई। यहाँ वह मुख्य समय की ऐंकर और प्रमुख सम्पादक की भूमिका निभाने लगी।
भोंसले ने अमरीका के राजनैतिक इतिहास पर और लिंग अथवा नसल के प्रभाव पर अपनी फ़ेलोशिप के दौरान शोध किया था। वह अपनी टीम के साथ विभिन्न सामाजिक मामलों को उजागर कर चुकी है और कई महत्वपूर्ण परियोजनाओं को सम्पन्न कर चुकी है।
वह नागरिक पत्रकार कार्यक्रम (Citizen Journalist Show) का सम्पादन करती है और कश्मीर तथा पूर्वोत्तर भारत से लगातार समाचार देती रहती हैं।
भोंसले के कार्यों को सामाजिक परिप्रेक्ष्य से मान्यता प्राप्त हुई है और उसे कई पुरस्कार प्राप्त हुए हैं।
चक्रवर्तीं अशोक सम्राट
चक्रवर्तीं अशोक सम्राट एक भारतीय ऐतिहासिक नाटक है। इसके निर्माता अभिमन्यु सिंह है तथा इस कार्यक्रम की पटकथा को अशोक बंकर ने लिखा है। यह कार्यक्रम सम्राट अशोक के जीवन पर आधारित है। इस कार्यक्रम में अशोक अपनी माँ को अधिकार दिलाने हेतु , हिंसक बनता है।
दुर्बा बेनर्जी
दुर्बा बेनर्जी इंडियन एयरलाइंस की पहली महिला (1956 में) पायलट और भारत की पहली व्यापारिक (कामरशियल) पायलट रही हैं।
एक बालिका के रूप में बेनर्जी जहाज़ों और उड़ने में रुचि रखती थी और भविष्य में स्वयं जहाज़ चलाना चाहती थी। वह अपने समय की पहली महिला थी जिसने आम परम्परा के विपरीत इस क्षेत्र में प्रवेश किया।
बेनर्जी ने अपनी पहली उड़ान कलिंगा एयललाइंस के एयर सर्वे पायलट के रूप में 1959 में प्रारंभ की।
वह कोलकाता में इंडियन एयललाइन्स के कार्यालय में 1966 में शामिल हो गई और 1988 में सेव निवृत्त हुई। ऐसा माना जाता है कि जब वह पहली बार केन्द्रीय हवाबाज़ी मंत्री हुमायूँ कबीर से मिलकर व्यापारिक पायलट की अनुमति माँगी, तो वह झिझक गए और उसे उड़ान सहायक (flight attendant) का पद देना चाहा।
ह्युस्टन डायनमो
ह्युस्टन डायनमो, एक प्रसिद्ध फुटबॉल टीम है, जो ह्युस्टन में आधारित है। वे मेजर लीग सॉकर में खेलते हैं। इनका घरेलू स्टेडियम बीबीवीए कम्पास स्टेडियम है।
एलए गैलेक्सी
एलए गैलेक्सी, एक प्रसिद्ध फुटबॉल टीम है, जो लॉस एंजेलिस में आधारित है। वे मेजर लीग सॉकर में खेलते हैं। इनका घरेलू स्टेडियम स्टबहब सेंटर है।
पोर्टलैंड टिम्बर्स
पोर्टलैंड टिम्बर्स, एक प्रसिद्ध फुटबॉल टीम है, जो पोर्टलैंड में आधारित है। वे मेजर लीग सॉकर में खेलते हैं। इनका घरेलू स्टेडियम प्रोविडेंस पार्क है।
सुदेशना सिन्हा
सुदेशना सिन्हा भारतीय विज्ञान शिक्षा एवं अनुसंधान संस्थान, मोहाली में प्रोफ़ेसर हैं। इससे पूर्व वह गणित विज्ञान संस्थान, चेन्नै में दस से अधिक वर्ष काम कर चुकी हैं। वह अरेखीय भौतिक विज्ञान के क्षेत्र में काम करती हैं। "अराजकता पर आधारित हार्डवेयर" ('chaos-based' hardware) के विषय में सिन्हा के कार्य को अमरीकी कम्पनी चाउलोगिक्स व्यापारिक दृष्टि से विकसित कर रही है।
सुदेशना का विवाह कपिल हरि परांजपे से हुआ जो भारतीय विज्ञान शिक्षा एवं अनुसंधान संस्थान, मोहाली में गणित के प्रोफ़ेसर हैं। इन दोनों की एक बेटी है।
सुदेशना ने भारतीय प्रौद्योगिकी संस्थान, कानपुर से विज्ञान से स्नातकोत्तर (रसायन शास्त्र में पाँच-वर्षीय एकत्रित कार्यक्रम) पूरा किया। वह टाटा मूलभूत अनुसंधान संस्थान, मुम्बई से 1990 में पी० एच० डी० का शोध कार्य सम्पन्न किया।
वर्तमान में अरेखीय भौतिक विज्ञान के क्षेत्र में काम कर रही हैं। जिन क्षेत्रों में वह शोध कर रही हैं, उनमें अरेखीय गतिकी (Nonlinear Dynamics), अराजकता (Chaos), जटिल प्रणालियाँ (Complex Systems) और गणना (Computation) शामिल हैं।
सुदेशना के काम को काफ़ी सराहा गया है। उसे प्राप्त कुछ पुरस्कार इस प्रकार हैं:
स्वराज्य (पत्रिका)
स्वराज्य एक भारतीय दक्षिणपंथी मासिक प्रिंट पत्रिका और समाचार पोर्टल है। प्रकाशन भारतीय जनता पार्टी पर अनुकूल रूप से रिपोर्ट करता है।
आर जगन्नाथन वर्तमान संपादकीय निदेशक हैं। मूल रूप से सी. राजगोपालाचारी के संरक्षण में एक साप्ताहिक के रूप में 1956 में स्थापित, यह 1980 में बंद हो गया लेकिन सितंबर 2014 में एक दैनिक समाचार वेबसाइट के रूप में फिर से शुरू किया गया; जनवरी 2015 में एक मासिक प्रिंट पत्रिका शुरू की गई थी।
ऑल्ट न्यूज़ सहित फ़ैक्ट-चेकिंग वेबसाइटों के अनुसार, स्वराज्य ने कई मौकों पर खबरों को गलत तरीके से पेश किया है।
स्वराज्य १९५६ में "खासा सुब्बा राओ" द्वारा स्थापित किया गया एक साप्ताहिक पत्रिका है।
स्वराज्य एक मासिक प्रिंट पत्रिका और ऑनलाइन दैनिक समाचार पत्र है। इसकी स्थापना 1956 में खासा सुब्बा राव ने की थी। पत्रिका ने नेहरू की नीतियों के खिलाफ व्यक्तिगत स्वतंत्रता की पुरजोर वकालत की। स्वराज्य ने उन कुछ पत्रिकाओं में से एक की प्रतिष्ठा हासिल की, जो भारतीय राष्ट्रीय कांग्रेस की नीतियों के खिलाफ थीं।  2014 में पत्रिका और वेबसाइट को फिर से लॉन्च किया गया। पत्रिका कहती है कि यह व्यक्तिगत स्वतंत्रता, अभिव्यक्ति की स्वतंत्रता, राष्ट्रीय हित और भारत की विशाल और प्राचीन सांस्कृतिक विरासत के आदर्शों के लिए प्रतिबद्ध है। सी राजगोपालाचारी, स्वतंत्र पार्टी के संस्थापक सवराज्य के योगदानकर्ता थे।
ऑल्ट न्यूज़ और बूम सहित तथ्य-जांचकर्ताओं के अनुसार, वेबसाइट ने कई मौकों पर समाचारों को गलत रिपोर्ट किया है। स्वराज्य के लिए काम करने वाले स्तंभकार कथित तौर पर ट्विटर पर तरह-तरह की ट्रोलिंग में लगे हुए हैं। स्वराज्य के लिए काम करने वाले पत्रकारों ने अपने व्यक्तिगत खातों के माध्यम से सांप्रदायिक रूप से आरोपित नकली समाचारों का प्रचार किया है, और पूर्व ने वेबसाइट के लिए नकली रिपोर्ट बनाई है। स्वराज्य को 2020 में ऑपइंडिया और हिंदू राष्ट्रवादी वेबसाइट TFIpost के साथ विकिपीडिया से ब्लैकलिस्ट किया गया था।
चुम्बकीय संतृप्ति
कुछ चुम्बकीय पदार्थों में चुम्बकीय संतृप्ति (Magnetic saturation) का गुण देखने को मिलता है। जब किसी चुम्बकीय पदार्थ पर आरोपित चुम्बकीय क्षेत्र H के बढाने पर भी पदार्थ के अन्दर मौजूद चुम्बकीय फ्लक्स घनत्व (B) लगभग अपरिवर्तित रहता है तो पदार्थ की इस अवस्था को 'चुम्बकीय संतृप्ति' कहते हैं। वास्तव में इस अवस्था में फ्लक्स घनत्व बिल्कुल नियत नहीं होता बल्कि बहुत कम मात्रा में बढता रहता है तथा B में वृद्धि की मात्रा उतनी ही होती है जो निर्वात में उतना ही H बढाने पर होती। चुम्बकीय संतृप्ति का यह गुण लौहचुम्बकीय तथा फेरीचुम्बकीय पदार्थों (जैसे सिलिकॉन स्टील, निकल, कोबाल्ट, और उनकी मिश्रातुओं में देखने को मिलता है।
चुम्बकन
विद्युतचुम्बकत्व के सन्दर्भ में, किसी चुम्बकीय पदार्थ में मौजूद स्थायी चुम्बकीय द्विध्रुव आघूर्ण अथवा प्रेरित चुम्बकीय द्विध्रुव आघूर्ण को चुम्बकन (magnetisation) अथवा 'चुम्बकीय ध्रुवण' (magnetic polarization) कहते हैं।
चुम्बकन formula_1 एक भौतिक राशि है जो पदार्थों की चुम्बकित होने के गुण को अभिव्यक्त करता है। संख्यात्मक रूप से इसका मान ईकाई आयतन में उपस्थित चुम्बकीय आघूर्ण के बराबर होता है:
वास्तव में, चुम्बकन, किसी पदार्थ में किसी बिन्दु पर स्थित चुम्बकीय फ्लक्स घनत्व formula_3 तथा चुम्बकीय क्षेत्र की तीव्रता formula_4 के बीच निम्नलिखित सम्बन्ध है:
यहाँ formula_6 निर्वात की पारगम्यता (permeability) है तथा formula_7 उस पदार्थ की परागम्यता है।
प्रदिश
प्रदिश या टेंसर (Tensors) वे ज्यामितीय वस्तुएं हैं जो सदिशों, अदिशों तथा प्रदिशों के बीच रैखिक सम्बन्ध बताती हैं। अदिश गुणनफल, सदिश गुणनफल, रैखिक चित्रण (linear maps) आदि प्रदिश के कुछ सरल उदाहरण हैं। सदिश और अदिश स्वयं प्रदिश हैं। प्रदिश को संख्यात्मक मानों की बहुआयामी अर्रे द्वारा निरूपित किया जा सकता है।
संकटमोचन महाबली हनुमान
संकटमोचन महाबली हनुमान यह एक भारतीय पौराणिक शैली पर आधारित एक टेलिविज़न कार्यक्रम है जो 04 मई 2015 को रात 8:00 सोनी टेलिविज़न पर शुरू होगा। इसमें मुख्य किरदार के रूप में निर्भय वाधवा हनुमान जी का किरदार निभा रहे हैं। भगवान हनुमान के जीवन, बाधाओं के विनाशकारी का अनुसरण करता है, और अपने बचपन से जब तक कि भगवान राम से मुलाकात की और अपने धर्माभिमानी शिष्य बनने की यात्रा का पता लगाया।
राष्ट्रीय महिला कोष
गरीब महिलाओं की ऋण सम्बन्धी आवश्यकताओं को पूरा करने के उद्देश्य से सन् 1993 में राष्ट्रीय महिला कोष का गठन किया गया। स्वयं सहायता समूहों के द्वारा सहायता प्रदान कर महिलाओं की आर्थिक विकास का मार्ग प्रशस्त करने में इस कोष की महत्त्वपूर्ण भूमिका है।  इसमें यह घोषित किया गया कि गरीब महिलाओं को आर्थिक सहायता के साथ-साथ कई और सहायता प्राप्त होगी। इस उद्देश्य से महिलाओं की स्थिति में परिवर्तन होगा।  जालस्थल]
माल्ती देवी
माल्ती देवी (अगस्त 5, 1968 –सितम्बर 6, 1999) एक राजनीतिज्ञा और समाज-सेविका थी। वह बिहार के नवादा चुनाव क्षेत्र से राष्ट्रीय जनता दल का सांसद रह चुकी हैं।
माल्ती देवी का जन्म अगस्त 5, 1968 को गया के मंग्लागोरी गाँव में हुआ जो भारत के राज्य बिहार में आता है। उसने भूबनेश्वर प्रसाद से 4 फरवरी 1984 को शादी की और उसने स्कूली शिक्षा 1980 में समाप्त की।
माल्ती देवी ने किसान आन्दोलन का नेतृत्व किया और सी पी आई (एम एल) की सदस्या बनी। उसने महिलाओं, भूमिहीन किसानों और आदिवासियों से जुड़े मामलों को दक्षिण और केन्द्रीय बिहार में उठाया। 1995 में वह सी पी आई (एम एल) से अलग हो गई। वह 1995 से 1998 तक बिहार विधान सभा की सदस्या रही थी। बारहवीं लोक सभा के वह 1998 में सांसद चुनी गई थी। इसके अतिरिक्त वह "शहरी और ग्रामीण विकास समिति" और "शहरी मामलों और रोज़गार" की प्रथम समिति की सदस्यता रखती थी। स्वास्थ्य और पारिवारिक कल्यण मंत्रालय की परामर्श समिति में उसे प्रतिनिथित्व प्राप्त था।
देवी का देहान्त 6 सितम्बर 1999 को उनके दिल्ली निवास पर हुआ था।
समीर सोनी
समीर सोनी (जन्म: लंदन, इंग्लैण्ड में) ब्रितानी फ़िल्म एवं टेलीविजन अभिनेता तथा पूर्व मॉडल हैं। भारतीय मूल के सोनी ने नेवी अधिकारी पर आधारित धारावाहिक "समंदर" से अभिनय की शुरूआत की थी। वर्ष १९९६ में उन्होंने दूरदर्शन धारावाहिक "ए माउथफुल ऑफ़ स्काई" में अभिनय किया। उन्होंने फ़िल्मों में पदार्पण फ़िल्म "चाइना गेट" से किया जिसमें उन्होंने कैमियो भूमिका निभाई है। वर्ष २००३ में सोनी "बाग़बान" फ़िल्म में अभिनय किया। इसी वर्ष उन्होंने टेलीविजन धारावाहिक "जस्सी जैसी कोई नहीं" में भी अभिनय किया। सोनी २०१० में बिग बॉस के चतुर्थ संस्करण में एक प्रतिभागी के रूप में चुने गये।
जीवक चिन्तामणि
जीवक चिन्तामणि (तमिल: சீவக சிந்தாமணி / चीवक चिन्तामणि) एक तमिल महाकाव्य है। यह जैन मुनि तिरुतक्कदेवर द्वारा रचित जैन धर्म ग्रन्थ है। इस ग्रंथ को तमिल साहित्य के 5 प्रसिद्ध ग्रंथों में गिना जाता है। 13 खण्डों में विभाजित इस ग्रंथ में कुल 3,145 पद हैं। इसमें कवि ने 'जीवक' नामक राजकुमार का जीवनवृत्त प्रस्तुत किया है।
शिलप्पदिकारम
शिलप्पादिकारम को 'तमिल साहित्य' के प्रथम महाकाव्य के रूप में जाना जाता है। इसका शाब्दिक अर्थ है- "नूपुर की कहानी"। इस महाकाव्य की रचना चोल वंश के शासक सेन गुट्टुवन के भाई इलांगो आदिगल ने लगभग ईसा की दूसरी-तीसरी शताब्दी में की थी। 'शिलप्पादिकारम' की सम्पूर्ण कथा नुपूर के चारों ओर घूमती है। इस महाकाव्य के नायक और नायिका 'कोवलन' और 'कण्णगी' हैं। यह महाकाव्य ‘पुहारक्कांडम’, 'मदरैक्कांडम' और 'वंजिक्कांडम' तीन भागों में विभाजित है। इन तीनों भागों में क्रमशः चोल, पाण्ड्य, और चेर राज्यों का वर्णन है। महाकाव्य में कवि ने तत्कालीन तमिल समाज का सजीव चित्र प्रस्तुत करने के साथ-साथ समाज में प्रचलित नृत्यों, व्यवसायों आदि का भी परिचय दिया है।
वीर नर्मद दक्षिण गुजरात विश्वविद्यालय
वीर नर्मद दक्षिण गुजरात विश्वविद्यालय गुजरात के सूरत नगर में स्थित एक सार्वजनिक विश्वविद्यालय है। पहले इसका नाम 'दक्षिण गुजरात विश्वविद्यालय' था जिसे २००४ में गुजराती के महान कवि नर्मद के नाम पर रखा गया। इसकी स्थापना १९६७ में हुई थी।
यह विश्वविद्यालय विभिन्न विषयों में स्नातकोत्तर पाठ्यक्रम प्रदान करता है। रसायन विज्ञान, समाजशास्त्र, सांख्यिकी, अंग्रेजी, गणित, भौतिकी जैसे पारंपरिक विषयों के अलावा यह गैर-पारंपरिक विषयों जैसे लोक प्रशासन, ग्रामीण अध्ययन, तुलनात्मक साहित्य और जलीय-जीव विज्ञान में पाठ्यक्रम प्रदान करता है। विश्वविद्यालय के सबसे मान्यता प्राप्त विभागों में से एक कंप्यूटर अनुप्रयोग का मास्टर है।'नर्मद स्मृति भवन' नाम से सारिका सदन की प्रतिकृति बनायी गयी है। सारिका सदन, कवि नर्मद के पैतृक घर का नाम है जिसमें उनकी कृतियाँ एवं अन्य निजी वस्तुएँ संजोयी गयी हैं।
गिरीन्द्रशेखर बोस
गिरीन्द्रशेखर बोस (30 जनवरी 1887 – 3 जून 1953) दक्षिण एशिया के मनोविश्लेषक थे। वे भारतीय मनोविश्लेषण सोसायटी के प्रथम अध्यक्ष थे (1922 से 1953)। उन्होने सिग्मुंड फ़्रोइड के साथ २० वर्षों तक वार्ता की। फ्रायड के कुछ सिद्धान्तों पर विवाद खड़ा करने के लिये वे प्रसिद्ध हैं।
गिरीन्द्रनाथ का जन्म दरभंगा में हुआ था। उनके पिता चन्द्रशेखर दरभंगा रियासत के दीवान थे। उनकी स्कूली शिक्षा दरभंगा में ही हुई। उन्होने कोलकाता के प्रेसिडेंसी कॉलेज में रसायन विज्ञान का अध्ययन किया। इसके पश्चात उन्होने चिकित्साशास्त्र की शिक्षा प्राप्त की जो १९१० में समाप्त हुई। वे योग, जादू तथा सम्मोहन में बहुत रुचि रखते थे। 'द कांसेप्ट ऑफ रिप्रेसन' (The Concept of Repression) पर उन्हें कोलकाता विश्वविद्यालय से डॉक्टर ऑफ साइंस की उपाधि मिली थी।
बुकर टी वाशिंगटन
बुकर टी वाशिंगटन (Booker Taliaferro Washington 1856 – 1915) अफ्रीकी-अमेरिकी शिक्षाविद, लेखक, वक्ता तथा संयुक्त राज्य के राष्ट्रपति के सलाहकार थे।
नेपाल स्थित बैंकों की सूची
यहाँ नेपाल में कार्यरत बैंकों की सूची दी गयी है।पूर्वांचल ग्रामीण विकास बैंक लिमिटेड
कान्यकुब्ज ब्राह्मण
कान्यकुब्ज ब्राह्मण एक ब्राह्मण समुदाय है जो मुख्य रूप से उत्तरी भारत में पाया जाता है। इन्हे विन्ध्याचल पर्वत शृंखला के उत्तरी हिस्से के मूल निवासी पंच गौड़ ब्राह्मण समुदायों में से एक के रूप में वर्गीकृत किया गया है। कान्यकुब्ज ब्राह्मणों के उपनाम -कन्नौजिया, बाजपेई, द्विवेदी, त्रिवेदी, त्रिपाठी, तिवारी, उप्रेती, अग्निहोत्री, [], पांडेय, [ चौबे, उपाध्याय, शुक्ला, अवस्थी, चतुर्वेदी, दुबे,भट्ट, दीक्षित, बेनर्जी, चटर्जी, मुखर्जी, भट्टाचार्य, गांगुली, चक्रवर्ती,राय, आदि|
नेपाल राष्ट्र बैंक
नेपाल राष्ट्र बैंक नेपाल का केन्द्रीय बैंक है। इसकी स्थापना 26 अप्रैल्, 1956 को हुई थी। यह नेपाल स्थित बैंकों एवं वित्तीय संस्थानों के कार्यकलाप पर निगरानी रखता है और मौद्रिक नीति का दिग्दर्शन करता है। यह बैंक नेपाल के विदेशी विनिमय दरों पर्र तथा विदेशी मुद्रा भण्डार पर भी नजर रखता है। यह विदेशी विनिमय का विनियमन करता है। यह बैंक नेपाल शेयर बाजार का प्रमुख मालिक भी है।
नेपाल शेयर बाजार
नेपाल शेयर बाजार (नेपाली : "नेपाली धितोपत्र बोर्ड" , अंग्रेजी: Nepal Stock Exchange Limited (NEPSE ) नेपाल का एकमात्र शेयर बाजार है। यह काठमाण्डू के सिंह दरबार प्लाजा में स्थित है। २३ मार्च २०१४ को इस पर सूचीकृत कम्पनियों का इक्विटी मार्केट कैपिटलाइजेशन लगभग 7896 मिलियन अमेरिकी डॉलर था।
राष्ट्रिय वाणिज्य बैंक
राष्ट्रिय वाणिज्य बैंक नेपाल का सबसे बड़ा वाणिज्य बैंक है। इस पर नेपाल सरकार का पूर्ण स्वामित्व है।इसकी स्थापना 23 जनवरी, 1966 को हुई थी।
सरयूपारीण ब्राह्मण
सरयूपारीण ब्राह्मण या सरवरिया ब्राह्मण या सरयूपारी ब्राह्मण सरयू नदी के पूर्वी तरफ बसे हुए ब्राह्मणों को कहा जाता है। ऋग्वेद में मुख्य रूप से तीन नदियों का उल्लेख ही है। इनमे सरस्वती, सिंधु और सरयू नदी का ज़िक्र है। ये शुद्ध आर्यवंशी षट्कर्मा वेदपाठी आदिकालिक समूह है जो की आदिकाल से ही ब्राह्मण धर्म का अधिष्ठाता रहा है।
किल्ली कृपा रानी
डॉ० किल्ली कृपा रानी (जन्म 19 नवम्बर 1965) आंध्र प्रदेश की सक्रिय राजनीति से जुड़ी महिला हैं। वह एक पूर्व सांसद रह चुकी हैं। वह 2009 से 2014 तक श्रीकाकुलम का भारतीय राष्ट्रीय काँग्रेस की ओर से प्रतिनिधित्व कर चुकी हैं।
किल्ली कृपा रानी का जन्म श्रीकाकुलम में हुआ। रानी ने एम० बी० बी० एस० शिक्षा आंध्र मेडिकल कॉलेज, विशाखापट्टनम से पूरी की। रानी का विवाह राममोहन राव से जून 12 1985 को सम्पन्न हुआ। इस विवाह से दो पुत्र पैदा हुए।
डॉ० किल्ली कृपा रानी एक प्रशिक्षित डॉक्टर हैं। इसके अतिरिक्त वह अपने पति डॉ० राममोहन राव के नाम से चल रहे धर्मार्थ न्यास की संयोजक भी हैं। पिछले बीस सालों से ग्रामीन क्षेत्रों में मुफ़्त पीने का पानी पहुँचाने के प्रयासों में लगी हैं। मोतियाबिंद से परेशान गरीबों का वह मुफ़्त ऑपरेशन करवाती हैं। वह मन्दिर, मस्जिद और गिरजाघरों के बनाने और नवीकरण में भी रुचि रखती हैं। छात्रों की प्रतिभाओं को आगे लाने के लिए वह विभिन्न योग्यता परिक्षाएँ आयोजित करती हैं।
रानी 2004 के संसदीय चुनाव हार गई थी। परन्तु वह 2009 के चुनाव में वह चार बार के सांसद येर्रन नायुडु को हराकर सांसद बनने का गौरव प्राप्त कर चुकी हैं।
रानी को मनमोहन सिंह कैबिनेट में सूचना और सूचना प्रौद्योगिकी की राज्य स्तरीय मंत्री का दायित्व दिया गया था।
रानी को पढ़ने का शौक़ है। उन्हें नशानेबाज़ी (राइफ़ल और पिस्तौल), स्कॉश और क्रिकेट से भी दिलचस्पी है। उन्होंने एक किताब अंग्रेज़ी में प्रकाशित की है जिसका शीर्षक "द हंड्रेड यर्स सागा ऑफ़ नेहरूज़ फ़ैमिली" (The 100 years saga of Nehru's family) है।
विनी मंडेला
नोम्ज़ामो विनिफ़्रेड ज़ान्यिवे माडिकिज़ेला-मंडेला (जन्म: 26 सितंबर 1936 - 2 अप्रैल 2018), आम तौर पर विनी मंडेला, दक्षिण अफ़्रीकी स्वतंत्रता सेनानी, रंगभेद-विरोधी राहनुमा, सियासतदान और नेल्सन मंडेला की तलाक़शुदा पत्नी थीं।
विनी ने 1958 में नेल्सन मंडेला से शादी की थी। 1962 में जब नेलसन मंडेला रंगभेद सरकार द्वारा हिरासत में लिया गया था, तब विनी ने सरकार की रंगभेद नीति के ख़िलाफ़ के संग्राम को जारी पर रखा। इसिलिए विनी मंडेला दक्षिण अफ़्रीका के लोगों (ख़ासकर काले लोगों) के मध्य अत्यंत लोकप्रिय है, उनको प्यार तथा आदर से "उमामा वेथू" कहा जाता है, जिसका अर्थ "राष्ट्रजननी" या "राष्ट्र की माता" होता है। वे अफ्रीकी नेशनल कांग्रेस नामी दक्षिण अफ़्रीकी सियासी दल में शामिल थी और इसका महिला संगठन की लीडर थीं। उन्होंने आपने बच्चों को परवरिश दी थी जब रंगभेद सरकार द्वारा उनके पति रॉबन जज़ीरे पर क़ैद किया गया था। विनी को ख़ुद रंगभेद सरकार के ख़िलाफ़ षड्यंत्र करने का दोषी ठहराया गया था और वह अठारह महीने के लिए 1969 और 1970 में प्रिटोरिया सेंट्रल जेल में एकांत कारावास की सज़ा सुनाई गई। विनी की सियासी सक्रियता के लिए रंगभेद सरकार ने उनपर नियमित तौर पर अत्याचार किया।
13 अप्रैल 1986 को मुन्सवीविल में एक भाषण देने के दौरान, विनी मोंडेला ने नेक्लेसिंग (टायर और पेट्रोल का उपयोग करके लोगों को ज़िंदा जलाने का कार्य) का समर्थन करते हुए कहा: "हमारे मैच बक्सों और हमारे नेक्लेसिंग के साथ हम इस देश को आज़ाद करवायेंगे" उनके अंगरक्षक जैरी मुस्विज़ी रिचर्डसन ने उनपर इल्ज़ाम लगाया कि उन्होंने कई मौक़ों पर अपहरण और क़तल करने का आदेश दिया था, ये इल्ज़ामों ने उनकी छवि को भारी नुक़सान पहुँचाई।
बालिका समृद्धि योजना
गरीबी की रेखा से नीचे जीवनयापन करने वाले परिवार की ऐसी महिला , जिसकी दो पुत्रियाँ हैं , को बालिका के जन्म पर 500 रुपये की राशि दी जाती है।  इस राशि को बैंक या डाकघर में जमा किया जाता है जिसे बालिका के 18 वर्ष पूण होने पर ही निकाला जा सकता है। इसी राशि में कक्षा 1 से 10 तक की छात्रवृति भी जमा होती जाती है।
उहुरु कीनियाता
उहुरु कीनियाता (जन्म: नैरोबी, 26 अक्तूबर 1961) कीनियाई राजनीतिज्ञ और 9 अप्रैल 2013 के बाद कीनिया देश के राष्ट्रपति रहे। वे जोमो कीनियाता, कीनिया के सर्वप्रथम राष्ट्रपति, के पुत्र हैं। कीनियाता कीनियाई अफ़्रीकी राष्ट्रीय संघ के सदस्य हैं।
उहुरू मुइगई केन्याटा (जन्म 26 अक्टूबर 1961) केन्याई राजनेता और व्यवसायी हैं जो केन्या गणराज्य के चौथे और वर्तमान राष्ट्रपति हैं ।  उन्होंने २००२ से २०१३ तक गतुंडु दक्षिण के लिए संसद सदस्य (सांसद) के रूप में कार्य किया । वर्तमान में पार्टी नेता और केन्या की जुबली पार्टी के सदस्य , वह पहले नेशनल एलायंस के साथ शामिल थे और इससे पहले केन्या अफ्रीकी नेशनल संघ ।
भूमि आवंटन
सरकार द्वारा जरुरतमन्द लोगों को कृषि ,आवास एवं अन्य उद्देश्यों , जैसे -व्यावसायिक आदि , हेतु भूमि निःशुल्क या सशुल्क आवंटित की जाती है।  इसे भूमि का आवंटन कहते हैं। विभिन्न स्तरों पर जरुरी नियमों की पालना करते हुए भूमि आवंटन का कार्य किया जाता है।
सेंडी कल्याण
सेंडी कल्याण (जन्म: 1957) दक्षिण अफ़्रीकी मनोविज्ञानी, राजनीतिज्ञ, एवं जनतांत्रिक गठबंधन संसद सदस्य, जहाँ वे 2012 तक विज्ञान और प्रौद्योगिकी की छाया मंत्री थीं।
सेंडी कल्याण का जन्म को नटाल सूबा में हुआ था। उसकी शादी जितेंद्र कल्याण से हुई थी, और उन्होंने दो बच्चे, अधीर और कीर्ति, के पालन किए।
पंथनिरपेक्ष राज्य
पंथनिरपेक्ष राज्य से आशय यह है कि राज्य की दृष्टि में सभी धर्म समान हैं और धर्म , पंथ एवं उपासना रीति के आधार पर राज्य किसी भी व्यक्ति के साथ भेदभाव नहीं करेगा। राष्ट्रीय स्वतंत्रा संग्राम के दौरान ही भारत मे सांप्रदायिक कटुता का विस्तार हो चुका था। तथा देश का विभाजन इसकी चरम परिणीति थी।।स्वतंत्रा प्राप्ति के बाद नवजात लोकतंत्र को सम्प्रदायवाद के घातक प्रभावों से मुक्त रखने के लिए यह आवश्यक समझा गया कि धर्म या पंथ को राजनीतिक से अलग रखा जाए।। राज्य द्वारा सभी को अपने-अपने ढंग से संस्कृति का विकास और धार्मिक अध्ययन प्राप्त करने की छूट दी गई है।भारतीय राज्य एक धर्मनिरपेक्ष राज्य है। भारतीय संविधान दुनिया का सबसे बड़ा संविधान है।
कोटा प्रणाली
कोटा प्रणाली में कारखानों में तैयार किये जा रहे उत्पाद पर सरकार की सीमा लागू होती है। बिना सक्षम स्वीकृति के न तो अधिक उत्पाद तैयार किया जा सकता है और न ही आयात एवं निर्यात। इसमें कच्चे माल के आयात पर भी कोटा निश्चित किया जाता है।
आंध्र मेडिकल कॉलेज
आंध्र मेडिकल कॉलेज आंध्र प्रदेश का एक चिकित्सा महाविद्यालय है। यह एनटीआर स्वास्थ्य विज्ञान विश्वविद्यालय से संबद्ध शिक्षा संस्थान है। यह आंध्र प्रदेश का सबसे पुराना चिकित्सा महाविद्यालय है। इसकी स्थापना के इतिहास को देखें तो पता चलता है कि यह भारत का छटा सबसे पुराना चिकित्सा महाविद्यालय है।
विशाखापट्टनम में चिकित्सा की शिक्षा 1902 में प्रारंभ हुई जब "विक्टोरिया डायमंड जूबली मेडिकल स्कूल" की स्थापना यहाँ के ओल्ड पोस्ट ऑफ़िस नामक क्षेत्र में हुई थी। इसे पीछे महाराजा सर गोडे नारायण गजपति राव और महारानी गोडे चित्तिजनकियम्मा का संरक्षण शामिल था।
कुछ वर्षों के पश्चात, यह मेडिकल स्कूल वर्तमान "शरीर रचना विज्ञान ब्लॉक" (Anatomy Block) स्थानांतरित हुआ। पहले बैच में 50 थे जिन्हें लाइसेंसशिएट सरटिफ़िकेट स्टैंडर्ड ए (Licentiate Certificate Standard A) के लिए प्रशिक्षित किया गया था।
इसके पश्चात इस परिसर को चिकित्सा महाविद्यालय, विशाखापट्टनम के रूप में अधिकृत किया गया था और यहाँ का कार्य 1 जुलाई 1923 को कैपटन फ़्रेडरिक जैसपर ऐन्डरसन, आई० एम० एस० द्वारा औपचारिक रूप से प्रारंभ किया गया जो यहाँ के प्रधानाचार्य और शरीर रचना विज्ञान और शल्य-चिकित्सा के प्रोफ़ेसर थे। उस समय सरकार की ओर से इस चिकित्सा महाविद्यालय को औपचारिक रूप से 19 जुलाई 1923 को दीवान बहादुर राजा पेनुगण्टी रामारायानिंगर द्वारा खोला गया जो उस समय के मद्रास राज्य के मुख्य मंत्री, स्थानीय स्वशासन और स्वास्थ्य मंत्री थे।
SNCF (फ्रांस की राष्ट्रीय रेल ऑपरेटर)
SNCF (; "राष्ट्रीय फ्रांसीसी रेलवे की सोसाइटी" या "फ्रांसीसी राष्ट्रीय रेलवे कंपनी")है फ्रांस के राष्ट्रीय राज्य के स्वामित्व वाली रेलवे कंपनी और फ्रांस में विवाह रेल यातायात और की रियासत मोनाको। एस एन सी एफ टीजीवी, फ्रांस के उच्च गति रेल नेटवर्क सहित देश की राष्ट्रीय रेल सेवाएं संचालित। अपने कार्यों यात्रियों और माल ढुलाई के लिए रेलवे सेवाओं के संचालन, और रखरखाव और फ्रांस के रेल नेटवर्क (Réseau Ferré de France) के स्वामित्व में रेल बुनियादी ढांचे के संकेतन शामिल हैं।
एस एन सी एफ कर्मचारियों विश्व भर में 120 से अधिक देशों में 180,000 लोग। रेलवे नेटवर्क सड़क के बारे में 32.000 किलोमीटर के होते हैं, 1.800 किमी की क्वी उच्च गति लाइनें हैं और 14.500 किमी विद्युतीकृत कर रहे हैं। के बारे में 14,000 गाड़ियों दैनिक संचालित कर रहे हैं। कंपनी Rue du Commandant Mouchotte में पेरिस के 14 वें प्रशासनिक में इसका मुख्यालय है। (www.contravention-sncf.fr/static /html/popupLegalNotes_en.html Legal information)
2010 में एस एन सी एफ व्यवस्थापक विकल्प था: सरकारी 22 और फॉर्च्यून ग्लोबल 500 (Fortune Global 500) इस सूची में फ्रांस में विश्व स्तर पर 214। (money.cnn.com/magazines/fortune/global500/2010/countries/France)
यह 2011 में SNCF समूह, क्वी का मुख्य व्यवसाय है और कार्यरत 245.090 लोगों को 120 देशों में बिक्री की € 3260 करोड़ था। एस एन सी एफ समूह के अध्यक्ष Guillaume Pepy है।
cant reference there is problem
नरेन्द्र झा
नरेन्द्र झा (2 सितम्बर 1962 - 14 मार्च 2018) एक भारतीय अभिनेता थे। यह कई धारावाहिक और फिल्मों में अभिनय किया। उन्होंने "हवन" में हरी ओम बापजी, "हमने ली है शपथ" में एसीपी करणवीर, "थेफ्ट ऑफ बगदाद" में शीर्षक किरदार और इसके अलावा उन्होंने "कैप्टन हाउस", "जय हनुमान", "आम्रपल्ली", "रावण" आदि धारावाहिक में काम किया। उन्होंने फिल्म हैदर, शोरगुल, रईस में भी काम किया। 14 मार्च 2018 को नरेंद्र झा का 55 वर्ष की आयु में निधन हो गया। नरेंद्र झा के निधन की वजह कार्डियक अटैक को बताया गया।
राजस्थान के दुर्गों की सूची
राजस्थान एक प्राचीन धरोहर है। यहाँ अनेक राजाओं ने लंबे समय तक शासन किया। इस दौरान अपने शासन काल में उन्होंने अपनी तथा अपनी प्रजा की सुरक्षा हेतु दुर्गों अर्थात् किलों का निर्माण करवाया।
15 शेरगढ़ दुर्ग  [शाहबाद]  [बारा]
समान्तर माध्य और गुणोत्तर माध्य सम्बन्धी असमिका
किन्हीं दो या अधिक धनात्मक संख्याओं का समान्तर माध्य उनके गुणोत्तर माध्य के बराबर या उससे बड़ा होता है। ये दोनों माध्य केवल तभी बराबर होते हैं जब दी गयीं सभी संख्याएं समान हों। अर्थात formula_1 आदि धनात्मक संख्याएं हों तो,यदि formula_3 तथा formula_4 और formula_5 :
क़ॉसर अल-नील पुल
क़ॉसर अल-नील पुल जिसका पुराना नाम खादिव इस्माईल पुल भी था मध्य काहिरा, मिस्र में नील नदी के उपर बना हुआ है। यह कहिरा नगर क्षेत्र को जज़ीरा द्वीप व ज़मालेक ज़िले से जोडता है। पुल के पूर्वी व पश्चिमी छोर पर शेरों की दो विशालकाय मूर्तियाँ हैं। इन्हें उन्नीसवीं शताब्दी में फ्राँसीसी मूर्तिकार हेनरी आल्फ्रेड जैकरमार्ट ने बनाया था।
३१०२ ईसा पूर्व
३१०२ ईसा पूर्व का एक वर्ष है। ये ईसा पूर्व तीसरी सहस्राब्दी का १०२वां वर्ष था। हिन्दू धर्म की मान्यताओं के अनुसार भगवान श्री कृष्ण का वैकुंठ धाम में पृथ्वी लोक को छोड़ कर पुनर आगमन इसा कलेंडर के अनुसार सन 3102 इसा पूर्व में हुआ था। उनके पृथ्वी लोक को छोड़ने के पश्चात् से ही कलियुग का प्रारंभ माना जाता है। इस प्रकार कलि संवत व् इसा संवत में 3102 वर्षों का अंतर पाया जाता है।
भालका तीर्थ पर स्थापित सूचनापट्ट के अनुसार श्रीकृष्ण के वैकुंठ धाम में जाने की ठीक ठीक तिथि १४ फरवरी ३१०२ ई०पू० थी।
निर्भय वाधवा
निर्भय वाधवा जन्म (28 सितम्बर 1987) एक भारतीय फिल्म अभिनेता है। इनका जन्म राजस्थान की राजधानी गुलाबी नगर जयपुर में हुआ। इनके पिता एक सिविल अभियन्ता है।
निःशस्त्रीकरण
निःशस्त्रीकरण का अर्थ है - विनाशकारी हथियारों/अस्त्रों-शस्त्रों के उत्पादन पर रोक लगना तथा उपलब्ध विनाशकारी हथियारों को नष्ट करना। शस्त्र नियंत्रण की दिशा में विभिन्न राष्ट्र प्रेरित होकर अपने शस्त्र भण्डारों में जो कमी कर रहे हैं तथा अपने सैनिक व्यय में जो कमी कर रहे हैं , ये सब प्रयास निःशस्त्रीकरण के अन्तर्गत ही आते हैं।
नि: शस्त्रीकरण एक कार्यक्रम है जिसका उद्देश्य हथियारों के अस्तित्व और उनकी प्रकृति से उत्पन्न कुछ विशिष्ट खतरों को कम करना हैं। नि:शस्त्रीकरण से हथियारों की सीमा निर्धारित करने व उन पर नियंत्रण करने की ध्वनि निकलती है। नि:शस्त्रीकरण का लक्ष्य आवश्यकत रूप से नि:शस्त्र कर देना नहीं वरन् इस समय जो हथियार पाये जाते हैं उनके प्रभाव को घटा देना हैं।
एनटीआर स्वास्थ्य विज्ञान विश्वविद्यालय
डॉ एनटीआर स्वास्थ्य विज्ञान विश्वविद्यालय (ఎన్.టి.ఆర్. ఆరోగ్యశాస్త్ర విశ్వవిద్యాలయము), पूर्व में आंध्र प्रदेश स्वास्थ्य विज्ञान विश्वविद्यालय कहलाता था, लेकिन अब डॉ एनटीआर स्वास्थ्य विज्ञान विश्वविद्यालय कहलाता है। भारत आंध्र प्रदेश के विजयवाड़ा, में एक सार्वजनिक विश्वविद्यालय है।
इसका नाम इसके संस्थापक, आंध्र प्रदेश के पूर्व मुख्यमंत्री एन टी रामा राव के नाम पर रखा गया है।
विश्वविद्यालय आंध्र प्रदेश सरकार द्वारा स्वास्थ्य विज्ञान विश्वविद्यालय के रूप में स्थापित किया गया था और राज्य के तत्कालीन मुख्यमंत्री एन टी राम राव ने 9 अप्रैल को इसका उद्घाटन किया था। यह 1 नवंबर 1986 को काम करना शुरू कर दिया। रामा राव की मौत के बाद, आंध्र प्रदेश सरकार ने "फरवरी 1998 को" एन टी आर स्वास्थ्य विज्ञान विश्वविद्यालय का नाम बदलने का निर्देश जारी किया था। विश्वविद्यालय ने 1-3 नवंबर 2011 से अपनी रजत जयंती मनाई।
एक पुस्तकालय और कंप्यूटर केंद्र है जहां पुस्तकालय नेटवर्क संचालित किया जाता है। एक अतिथि घर संकाय, परीक्षकों और आगंतुकों के लिए आवास की विभिन्न श्रेणियों के साथ उपलब्ध है। परीक्षा अनुभाग एक अलग क्षेत्र में रखा गया है जहां विशेष सुरक्षा इलेक्ट्रॉनिक रूप से पहुंच नियंत्रित करती है, जिसे केवल अधिकृत कर्मचारियों और सुरक्षा अधिकारियों द्वारा प्राप्त किया जा सकता है। एक बायोमेट्रिक- आधारित इलेक्ट्रॉनिक उपस्थिति प्रणाली को भी संस्थागत रूप से कार्यान्वित किया गया है।
संयोजक कोटा के लिए प्रवेश व्यक्तिगत आवेदक के रैंक पर आधारित है जो इन ई ई टी द्वारा दिया जाता है।
विश्वविद्यालय में आधुनिक चिकित्सा में स्नातक और स्नातकोत्तर डिग्री, डिप्लोमा और सुपर स्पेशलिटी कोर्स हैं; दंत सर्जरी , नर्सिंग , आयुर्वेद , होम्योपैथी , और यूनानी में स्नातक और स्नातकोत्तर डिग्री पाठ्यक्रम; नैसर्गिक चिकित्सा , फिजियोथेरेपी और चिकित्सा प्रयोगशाला प्रौद्योगिकी में स्नातक डिग्री पाठ्यक्रम, साथ ही साथ लागू पोषण में स्नातकोत्तर पाठ्यक्रम (एमएससी)।
विश्वविद्यालय से संबद्ध कॉलेजों की संख्या सत्ताईस से बढ़कर 184 हो गई है। विश्वविद्यालय द्वारा दी गई डिग्री पेशेवर वैधानिक निकायों द्वारा मान्यता प्राप्त है, जिसमें भारत की चिकित्सा परिषद, दंत चिकित्सा परिषद, केंद्रीय परिषद इंडियन मेडिसिन, होम्योपैथी की केंद्रीय परिषद और भारतीय नर्सिंग काउंसिल ।
एमबीबीएस के लिए मेडिकल कॉलेजों में प्रवेश निम्नानुसार है:
एक और 10% एनईईट रैंक के आधार पर संयोजक द्वारा भरा जाएगा और 2013-14 के लिए ट्यूशन शुल्क प्रति वर्ष 240,000 रुपये होगा।
शेष 40% सीटें निजी कॉलेजों के प्रबंधन के लिए छोड़ दी गई हैं। आंध्र प्रदेश सरकार ने 2013-14 के लिए प्रबंधन सीट के लिए प्रति वर्ष 550,000 रुपये का शुल्क निर्धारित किया है।
विश्वविद्यालय डॉ। एनटीआर विश्वविद्यालय स्वास्थ्य विज्ञान के त्रैमासिक बहु-अनुशासनात्मक जर्नल जो ऑनलाइन, साथ ही प्रिंट में को प्रकाशित करता है। यह एक मुक्तकोष, और मुक्त पत्रिका के रूप में उपलब्ध है। पहला अंक 21 मार्च 2012 को प्रकाशित हुआ था।
टिल्डे
टिल्डे अथवा टिल्ड (, ; ˜ अथवा ~; अनौपचारिक रूप से तरंगित भी कहा जाता है।) विभिन्न उपयोगों में लेखिम (वर्णिम) है। इस अक्षर का नाम पुर्तगाली और स्पैनी भाषाओं में लातिन शब्द टिटुलुस से आता है जिसका अर्थ "शीर्षक" अथवा "अभिलेख" होता है। वर्तमान में यह विभिन्न भाषाओं में अलग-अलग अर्थ रखता है।
प्रतीक चिह्न का (हिन्दी और अंग्रेज़ी में) अनौपचारिक रूप से सन्निकटन के लिए उपयोग होता है। उदाहरण के लिए: "~30 मिनट पहले" का अर्थ है "लगभग 30 मिनट पहले"। इसका अर्थ समरूप भी हो सकता है। इसका अर्थ परिमाण की कोटि भी हो सकता है। जैसे: ""x" ~ "y"" का अर्थ है कि "x" और "y" लगभग समान परिमाण के हैं। अन्य सन्निकटन चिह्न ≈ है जिसका अर्थ लगभग बराबर होना है।
ताण्डव
ताण्डव (अथवा ताण्डव नृत्य) शंकर भगवान द्वारा किया जाने वाला अलौकिक नृत्य है। ऐसा माना जाता है कि इसके अंदर भगवान की शक्तियां त्राहि मचाती हैं यह नृत्य शिव काली जैसे देव करती हैं शिव की तीसरी आंख के खुलने से हाहाकार हो जाता है।
तांडव के संस्कृत में कई अर्थ होते हैं। इसके प्रमुख अर्थ हैं उद्धत नृत्य करना, उग्र कर्म करना, स्वच्छन्द हस्तक्षेप करना आदि। भारतीय संगीत में चौदह प्रमुख तालभेद में वीर तथा बीभत्स रस के सम्मिश्रण से बना तांडवीय ताल का वर्णन भी मिलता है। वनस्पति शास्त्र में एक प्रकार की घास को भी तांडव कहा गया है।
शास्त्रों में प्रमुखता से भगवान् शिव को ही तांडव स्वरूप का प्रवर्तक बताया गया है। परंतु अन्य आगम तथा काव्य ग्रंथों में दुर्गा, गणेश, भैरव, श्रीराम आदि के तांडव का भी वर्णन मिलता है। लंकेश रावण विरचित शिव ताण्डव स्तोत्र के अलावा आदि शंकराचार्य रचित दुर्गा तांडव (महिषासुर मर्दिनी संकटा स्तोत्र), गणेश तांडव, भैरव तांडव एवं श्रीभागवतानंद गुरु रचित श्रीराघवेंद्रचरितम् में राम तांडव स्तोत्र भी प्राप्त होता है। मान्यता है कि रावण के भवन में पूजन के समाप्त होने पर शिव जी ने, महिषासुर को मारने के बाद दुर्गा माता ने, गजमुख की पराजय के बाद गणेश जी ने, ब्रह्मा के पंचम मस्तक के च्छेदन के बाद आदिभैरव ने एवं रावण के वध के समय श्रीरामचंद्र जी ने तांडव किया था।
महाराष्ट्रीय ज्ञानकोश
महाराष्ट्रीय ज्ञानकोश मराठी का प्रथम विश्वकोश था। डॉ श्रीधर व्यंकटेश केतकर इसके प्रधान सम्पादक थे। इस विश्वकोश पर १९१६ में कार्य आरम्भ हुआ और १९२८ में यह समाप्त हुआ।
महाराष्ट्रीय ज्ञानकोश २३ भागों में प्रकाशित हुआ। प्रथम ५ भाग परिचयात्मक थे और इनमें विभिन्न सामाजिक एवं ऐतिहासिक विषयों पर लम्बे-लम्बे लेख थे। प्रथम पाँच भागों के नाम निम्नलिखित थे-
भाग-६ से भाग-२१ में वर्णरम से व्यवस्थित छोटे-छोटे लेख थे। भाग-२२ में अनुक्रमणिका या "सूची" दी गयी थी। भाग-२३ (अन्तिम भाग ) का नाम "हिन्दुस्थान" था जिसमें भारत के बारे में अतिरिक्त सामग्री दी गयी थी।
डेविड हार्डिमन
डेविड हार्डिमन आधुनिक भारत के एक इतिहासकार और सबाल्टर्न अध्ययन समूह के एक संस्थापक सदस्य है। हार्डिमन का जन्म पाकिस्तान के रावलपिंडी शहर में हुआ और शिक्षा-दीक्षा इंग्लैंड में हुई। वर्ष १९७० में लंदन स्कूल ऑफ इकॉनॉमिक्स से स्नातक किया और १९७५ में ससेक्स विश्वविद्यालय से दक्षिण एशियाई इतिहास में डी.फिल प्राप्त किया। वह वर्तमान में वारविक विश्वविद्यालय में इतिहास विभाग के एक प्राध्यापक है।
आनंद कुमार (समाजशास्त्री)
आनंद कुमार एक भारतीय समाज वैज्ञानिक, राजनीति विश्लेषक और राजनीतिज्ञ हैं। आनंद कुमार आम आदमी पार्टी के संस्‍थापक सदस्‍य हैं। आनंद कुमार दिल्ली स्थित जवाहरलाल नेहरू विश्‍वविद्यालय के सेवानिवृत्त प्रोफेसर हैं। इन्होंने जवाहरलाल नेहरू विश्वविद्यालय में लंबे समय तक समाजशास्‍त्र का अध्ययन और अध्यापन किया है।
=अकादमिक जीवन= आनंद कुमार ने काशी हिंदू विश्वविद्यालय से 1972 में समाजशास्त्र मे स्नातकोत्तर उत्तीर्ण किया। 1975 में जवाहरलाल नेहरू विश्वविद्यालय से समाजशास्त्र में ही एम. फिल. उपाधि अर्जित करने के पश्चात इन्होंने 1986 में शिकागो विश्वविद्यालय से पीएच. डी. की उपाधि अर्जित की। आनंद कुमार काशी हिंदू विश्वविद्यालय में 1979 से लेकर 1989 तक समाजशास्त्र के व्याख्याता रहे। 1990 से 1998 तक जवाहरलाल नेहरू विश्वविद्यालय में असोसिएट प्रोफेसर के पद पर अध्यापन के पश्चात 1998 से सेवानिवृत्ति तक प्रोफेसर के पद पर कार्यरत रहे। वे टफ्ट्स विश्वविद्यालय में फुलब्राइट विजिटिंग स्कॉलर के तौर पर जनवरी 2013 से मई 2013 तक कार्यरत रहे।
=राजनीतिक जीवन= प्रो. आनंद कुमार पिछले लगभग चार दशकों से राजनीतिक रूप से सक्रिय हैं। उनके राजनीतिक जीवन को निम्‍न भागों में बांटा जा सकता है- आनंद कुमार अपने विद्यार्थी जीवन में छात्र राजनीति में सक्रिय रहे। वे एक बार बनारस हिंदू विश्‍वविद्यालय छात्र संघ के अध्‍यक्ष रहे और बाद में प्रकाश करात को हराकर जवाहरलाल नेहरू विश्‍वविद्यालय छात्र संघ के अध्‍यक्ष बने।  जवाहरलाल नेहरू विश्‍वविद्यालय में समाजशास्‍त्र के अध्‍यापक के तौर पर काम करते हुए प्रो. आनंद कुमार दो बार शिक्षक संघ के अध्‍यक्ष रहे और कई बार महासचिव रहे। इसके अलावा वे केन्‍द्रीय विश्‍वविद्यालयों के शिक्षक संघ के भी अध्‍यक्ष रहे हैं। प्रो. आनंद कुमार आम आदमी पार्टी के संस्‍थापक सदस्‍य हैं। 2014 के आम चुनावों में इन्होंने उत्तर पूर्वी दिल्ली संसदीय क्षेत्र से आम आदमी पार्टी के प्रत्याशी के तौर पर चुनाव लड़ा और भाजपा प्रत्याशी मनोज तिवारी से पराजित हुए। दिल्‍ली विधानसभा चुनाव 2015 के बाद आम आदमी पार्टी में उभरे आंतरिक मतभेदों के क्रम में 28 मार्च 2015 को हुई पार्टी की राष्‍ट्रीय परिषद की बैठक में प्रशांत भूषण और योगेन्‍द्र यादव के साथ प्रो. आनंद कुमार को राष्‍ट्रीय कार्यकारिणी से बहिष्‍कृत कर दिया गया. आम आदमी पार्टी के सभी प्रमुख पदों से बहिष्‍कृत और पार्टी की कार्यशैली से असंतुष्‍ट नेताओं और कार्यकर्ताओं द्वारा 14 अप्रैल 2015 को गुड़गांव में स्‍वराज संवाद का आयोजन किया गया। इसमें यह फैसला किया गया कि हम आम आदमी पार्टी को 'न तोड़ेगे और न छोड़ेंगे, सुधरेंगे और सुधारेंगे'। देशभर में स्‍वराज अभियान पर निकलने की योजना बनाई गई और प्रो. आनंद कुमार को स्‍वराज अभियान का संयोजक बनाया गया।
=सन्दर्भ=
=ग्रंथानुक्रमणिका=
गेर नृत्य
गेर नृत्य भारत में राजस्थान का पारम्परिक प्रसिद्ध और सुन्दर लोक नृत्य है। यह नृत्य प्रमुखतः भील मीणा  आदिवासियों द्वारा किया जाता है,यह खास तौर पर भील प्रदेश यानी प्रतापगढ़,बासवाड़ा और डुगंरपुर में ज्यादा किया जाता है परन्तु पूरे राजस्थान में पाया जाता है राजस्थान में बाडमेर के कनाना व लखेटा की प्रसिद्ध है।
गेर नृत्य को गेर घालना, गेर घुमाना ,गेर खेलना ,गेर नाचना के नाम से भी जाना जाता है। हालांकि यह नृत्य सभी समुदायों में प्रचलित हैं लेकिन मेवाड़ एवं मारवाड़ में अधिक प्रसिद्ध है। इसे मारवाड़ में डांडिया गेर के नाम से व शेखावाटी में गिंदङ के नाम जाना जाता है। इस नृत्य की उत्पति भीलों के एक नृत्य से हुई है।  यह नृत्य परमुखतः जन्माष्टमी एवं होली के महीने में किया जता है। ये नृत्य पुरुषों एवम् महिलाओं दोनों द्वारा किया जाता है। इस नृत्य को देखने के लिए पूरे संसार से लोग आते हैं।
आमतौर पर, नर्तक अपने हाथ में खाण्डा (लकड़ी की छड़ी) के साथ एक बड़े वृत्त में नाचते हैं। यह नृत्य पुरुषों और महिलाओं दोनों द्वारा किया जाता है कि इस मनभावन नृत्य करने के कई रूप हैं। पुरुष पट्टेदार अंगरखे एवं पूर्ण लंबाई की स्कर्ट (Aangii) पहनते हैं।  पुरुष और महिलायें दोनों पारंपरिक पोशाक में एक साथ नृत्य करते हैं। नृत्य के प्रारंभ में, प्रतिभागियों के द्वारा एक बड़े चक्र के रूप में पुरुष घेरा बनाते हैं। इसके अन्दर एक छोटा घेरा महिलायें बनाती हैं और वाद्ययंत्रों एवं संगीत की ताल के साथ घड़ी की विरोधी दिशा में पूरा घूमते हैं व खाण्डा टकराते हैं। इसके बाद फिर घड़ी की दिशा में पूरा घूमते हैं और खाण्डा आपस में टकराते हैं। आन्तरिक व बाहरी घेरे को बीच में बदलते भी रहते हैं। कभी कभी, पुरुषों द्वारा यह लोक नृत्य विशेष रूप से किया जाता है। क्षमता और दक्षता के आधार पर आधा घुमना नृत्य का एक सरल तरीका है। यह जटिल नृत्य कदम की एक श्रृंखला के साथ नृत्य किया जाता है। भीलों द्वारा यह लोक नृत्य रंगीन कपड़े पहनकर और तलवारें, तीर और लाठी के साथ किया जाता है। यह लोगों का प्रमुख आकर्षण है। इस नृत्य में पुरुषों और महिलाओं के प्रदर्शन में कई मतभेद हैं। नृत्य में इस्तेमाल की छड़ी को खाण्डा कहा जाता है।इस नृत्य से युद्ध की अग्रिम की पंक्ति की अनुभूति होती हैं। नृत्य का यह रूप अफ्रीका और मध्य एशिया में भी देखा जाता है। इस नृत्य में प्रयुक्त खाण्डा (छड़ी, लाठी) गुंडी पेड़ से काटकर और सफाई की प्रक्रिया से बनायीं जाती है। बजाय लाठी के कुछ स्थानों में एक हाथ में नग्न तलवार व दूसरे हाथ में खाण्डा (छड़ी) का प्रयोग इस नृत्य में किया जाता है।
इस लोक नृत्य बांसुरी ढोलक, नगाड़ा, ढोल आदि वाद्ययंत्रों का समावेश है। मधुर गीत और करामाती पृष्ठभूमि संगीत ताल के साथ नृत्य करने के लिए हर किसी को प्रोत्साहित करता है। हालांकि गेर नृत्य मनोरंजन के रूप किसी भी उत्सव के मौकों पर व किसी भी समय में कर सकते हैं परन्तु मुख्य रूप से होली महीने (फरवरी-मार्च) और जन्माष्टमी के उत्सव के अवसर पर किया जाता है। होली व जन्माष्टमी गेर नृत्य के प्रदर्शन के बिना अधूरा लगता है।
गेर नृत्य को गेर घालना ,गेर घुमना ,गेर खेलना नाम से भी जाना जाता हैं। इस नृत्य के अन्य रूपों में इसे राजस्थान केमारवाड़ क्षेत्र में डांडी गेर व शेखावाटी क्षेत्र गिन्दङ के रूप में पाया जाता हैं।
राष्ट्रीय गोकुल मिशन
केन्द्रीय कृषि मन्त्री राधामोहन सिंह ने 28 जुलाई , 2014 को स्वदेशी गायों के संरक्षण और नस्लों के विकास को वैज्ञानिक विधि से प्रोत्साहित करने के उद्देश्य से राष्ट्रव्यापी राष्ट्रीय गोकुल मिशन की शुरुआत की। बजट 2019 मे इस योजना के लिए आवंटन को बढ़ा 750करोड रूप ये कर दिया गया है।यह मिशन राष्ट्रीय पशु प्रजनन एवं डेयरी विकास कार्यक्रम पर आधारित परियोजना है।
तलात हर्ब मार्ग
तलात हर्ब मार्ग (  ) काहिरा नगर क्षेत्र, मिस्र, में एक एतिहासिक सड़क है जो तहरीर चौक को तलात हर्ब चौराहे से जोडती है।
शुरु में इसका नाम मिस्र के शाशक मोहम्मद अली के अंतर्गत कार्यरत एक फ्रांसीसी सेनाध्यक्ष सुलेमान पाशा के नाम पर सुलेमान पाशा मार्ग था। इसका यह नाम मिस्र के राष्ट्रपति गमाल अब्दल नासीर ने शहर को शाशक मुहम्मद अली और अंग्रेजों के बचे हुए निशानों से मुक्ति दिलाने के लिए १९५४ में बदलकर उन्नीसवीं सदी के प्रमुख मिस्री अर्थशास्त्री तलात हर्ब के नाम पर रख दिया गया।
यहाँ के इमारतों की एतिहासिक वास्तुकला पर्यटकों को इस मार्ग के शानदार और जीवंत इतिहास की याद दिलाते हैं। १९५४ में इसके नाम बदले जाने से पहले तक यह सुलेमान पाशा मार्ग के नाम से जाना जाता था और काहिरा व यूरोप के संभ्रांत लोगों के बीच बहुत सारी सामाजिक गतिविधियों व मेल मिलाप का केंद्र था। तलात चौराहे पर यह कॉसर एल्नील मार्ग से मिलता है जहाँ आसपास एसे बहुत सारे भवन है जिनपे सुलेमान पाशा के काल की फ्राँसीसी वास्तुकला की स्पष्ट झलक दिखती है। यहाँ काहिरा की कुछ बेहद मशहूर दुकाने, व व्यापारिक संस्थान भी मौजूद हैं। १९५० से १९६० के मध्य मिस्र के औपनिवेशिक इतिहास को मिटाने या यूँ कहे छुपाने के नासीर के तमाम प्रयासों के बावजूद तलात हर्ब मार्ग पर स्थित भवनों के अग्रभाग व दीवारों की ढाँचागत रूपरेखा इसके एक से अधिक औपनिवेशिक इतिहास का नमूना पेश करते हैं। इसके भवनों की नवनिर्मित व पुन:निर्मित फर्शों व दीवारों के अग्रभाग मिस्र के इतिहास के विभिन्न कालखँडों के दौरान रही वास्तुकला को दर्शाते हैं। इनमें से अधिकांश भवन १९वीं सदी के खेदिव इस्माईल के जमाने की याद दिलाते हैं जो यहाँ यूरोप के तरह दिखने वाले नगर बनाना चाहता था। उसने यहाँ बड़े बड़े मैदानों, बागानों, क्रीड़ाँगनो व यूरोपिय शैली के भवनों व कालोनियों के निर्माण के लिए बहुत बल दिया।
कलविंकक
कलविंकक (common nightingale या, केवल nightingale , वैज्ञानिक नाम : "Luscinia megarhynchos") एक छोटा पक्षी है जो अपनी मधुर गान के लिये प्रसिद्ध है। यह ईरान के साहित्योद्यान का प्रसिद्ध गायक पक्षी है। इसको ईरान में ठीक ही 'बुलबुल हजार दास्ताँ' का नाम मिला है, क्योंकि वह बिना दम तोड़े, लगातार, घंटे-घंटे भर तक गाता है। वह कई प्रकार से, भारत के लाल दुमवाले बुलबुल से भिन्न पक्षी है। वह कीटभक्षी है जो भारत की ओर नहीं आता, परंतु भारत के शौकीन लोग इसे बाहर से मँगवाते हैं और पिंजरों में पालते हैं।
यह अपने मधुर स्वर के कारण उर्दू-फारसी के कवियों द्वारा साहित्य में अमर हो गया है। यह अरब और ईरान में 'बुलबुल हजार दास्ताँ' तथा यूरोप में 'नाइटिंगेल' के नाम से प्रसिद्ध है। कविकल्पना के अनुसार मादा बुलबुल विरह से व्याकुल होकर अपने सीने को काँटों से दबाकर गाती है। किंतु वास्तविकता यह है कि अन्य पक्षियों के जोड़ा बाँधने के समय नर ही नारी को रिझाने के लिए बहुत-बहुत मीठे स्वर में बोलता है।
यह यूरोप के दक्षणी भाग में पर्याप्त संख्या में मिलता है, परंतु उत्तरी भाग में बहुत कम या बिल्कुल नहीं दिखाई पड़ता। इसकी कई जातियाँ हैं जिनमें ल्युसीनिया मेगारिंका (Luscinia megarhynchos) सबसे प्रसिद्ध है। यह जाड़ों में ईरान, अरब, न्यूबिया, अबोसीनिया, अल्जीरिया तथा गोल्ड कोस्ट तक पहुँच जाता है। कलविंकक छोटा सा चार पाँच इंच लंबा पक्षी है, जिसके नर और मादा एक ही तरह के होते हैं। इसके शरीर का ऊपरी कत्थई और नीचे का राखीपन लिए सफेद रहता है। सीने का रंग गाढ़ा और दुम का चटक तथा चमकीला होता है।
दूसरा कलविंकक (ल्युसीनिया, फ़िलोमैला, Lucinia philomela) पहले से कद में कुछ बड़ा और रंग में उससे चटकीला होता है। यह यूरोप के पूर्वी भाग का निवासी है। तीसरा कलविंकक (ल्युसीनिया हैफ़िज़ी Lucinia hafizi) ईरान और अरब का प्रसिद्ध 'बुलबुल हजार दास्ताँ' है, जो इन्हीं देशों के आसपास पाया जाता है।
अन्य पक्षियों की भाँति इसके नर नारी समय आने पर घास फूस, पत्तियों और पतली जड़ों से अपना ढीला-ढाला घोंसला किसी झाड़ी में, पृथ्वी पर, अथवा किसी नीची डाल पर, बनाते हैं। नारी इसमें गाढ़े जैतूनी रंग के चार पाँच अंडे देती है।
चरखी की जाति के दो पक्षी भी 'चीनी नाइटिंगेल' तथा 'जापानी नाइटिंगेल' के नाम से प्रसिद्ध हैं, पर वे कलविंकक से भिन्न होते हैं।
रुडॉल्फ क्लासिअस
रुडॉल्फ क्लासिअस (Rudolf Julius Emanuel Clausius ; 2 जनवरी 1822 – 24 अगस्त 1888) जर्मन भौतिकशास्त्री और गणितज्ञ था। वह ऊष्मागतिकी के संस्थापकों में से एक है। १८६५ ई में उसने एन्ट्रॉपी की संकल्पना को जन्म दिया। भाप के इंजन के सिद्धान्त तथा एंट्रॉपी की व्याख्या का श्रेय इन्ही को जाता है ।
अब्दुल्लाह चतला
अब्दुल्लाह चतला (1956 – 3 नम्वर 1996) तुर्की सरकार की खुफ़िया पुलिस के लिए काम करने वाला दण्डित अपराधी और छापा-मार लड़ाकों से लड़ने के लिए भाड़े का हत्यारा था। 1970 के दशक में वह ग्रे वुल्व्ज़ नामक संगठन"' का नेतृत्व करता था जो नैश्नलिस्ट मूवमेंट पार्टी की युवा शाखा थी। सुसुरलुक कार दुर्घटना में उसकी मौत जिसमें कई तुर्की के अधिकारी मारे गए थे यह दिखाती है कि संगठित अपराध से राज्य किस हद तक जुड़ा है। अब्दुल्लाह राज्य के लिए मुडभेड़ करने वाला बन चुका था जिसे कुर्दिस्तान वरकर्स पार्टी और आर्मीनियाई संघर्श दल असाला के संदिग्ध सद्स्यों को मार डालने के का आदेश प्राप्त था।
मध्य अनातोलि के छोटे-से नेवशहर प्रान्त में अब्दुल्लाह दाएँ मोर्चे और तुर्क तीव्र-राष्ट्रवादियों के विचारों से भली-भांति परिचित था जो उस क्षेत्र में सक्रिय थे।
गौरव कपूर
गौरव कपूर एक भारतीय टेलीविजन एंकर और खेल प्रस्तोता है। गौरव कपूर का जन्म दिल्ली में हुआ था। उन्होंने माउंट सेंट मैरी स्कूल में अपनी स्कूली शिक्षा पूरी की। जब उनकी उम्र 17 साल की थी तब उनको एफएम रेडियो में काम करने का अवसर मिला था। फिर वह एक वीडियो जॉकी के रूप में चैनल वी पर भी शामिल हो गए।
समीर कोचर
समीर कोचर एक भारतीय फिल्म अभिनेता ,टीवी कलाकार तथा मॉडल है इन्होंने अपने कैरियर की शुरुआत 2005 में जहर फिल्म से की।
! वर्ष ! कार्यक्रम ! किरदार
! वर्ष ! फिल्म ! किरदार ! टिप्पणी